**TERVE AFRIKKA KEHITYSYHTEISTYÖ RY (TAKRY)**

**HEALTH AFRICA DEVELOPMENT CO-OPERATION ORGANISATION (HADCO)**

Terve Afrikka Kehitysyhteistyö ry:n toiminnan yleistavoitteena oli sosiaali- ja terveydenhuollon, koulutuksen ja tasa-arvon edistäminen, naisten ja lasten aseman parantaminen sekä köyhyyden vähentäminen.

Yhteistyökumppaneina Ugandassa olivat Clarke International University (CIU) (nimi 1.3.2018 saakka: International Health Sciences University, IHSU) Kampalassa sekä Caring Hands, Mukono Health Centre, Angelina Health Centre Goma Health Centre, Loving Hearts Orphanage, International Hospital Kampala, ROTOM,

Keniassa ensisijaisena yhteistyökumppanina oli Maseno University ja opiskelijoiden harjoittelupaikkoina Jaramogi Oginga Odinga Teaching & Referral Hospital (JOOTRH) sekä ko. sairaalaan kuuluva Obama lastensairaala, Lumumba Health Center, New Life Childrens´ Home, Orongo Womens and Orphans Group, St. Teresa´s Orphanage,Kenya´s Joyland Special Schools for the Physically Challenged, Blue Cross Kisumu ja tyttökoti Kenyan Kids/Familiaworld Kisumu.

Ugandan ja Kenian oloista ja tilanteesta, Suomen kehitysyhteistyöpolitiikasta sekä yhdistyksen ja verkoston toiminnasta jaettiin tietoa Suomessa lukuisissa eri tilaisuuksissa sekä tiedotusvälineissä.

**Hankkeet**

**Erasmus + Global**: Terve Afrikka-verkosto sai globaalin liikkuvuuden tukea konsortiona, jossa SeAMK oli hakijakorkeakouluna ja Tiina Ojanperä on koordinaattorina. Apurahaa käytettiin neljälle saapuvalle opiskelijalle ja neljälle saapuvalle opettajalle sekä viidelle lähtevälle ammattikorkeakoulujen asiantuntijoille. Verkoston 25-juhlaseminaariin osallistuneiden viiden afrikkalaisen edustajan matka- ja asumiskuluja voitiin korvata Erasmus +Global-rahoituksella samoin osa muista seminaarikuluista.

Tiina Ojanperä teki konsortion puolesta jatkoanomuksen seuraavalle kaudelle.

**Yhdistyksen jäsenet ja hallitus**

Yhdistyksen jäsenmaksua maksavien yhteisöjäsenten määrä oli kahdeksan (8). Jäsenmaksun suuruus oli henkilöjäseneltä 20 € ja yhteisöjäseneltä 800 €.

Yhdistyksen toimintaa johti hallitus, jonka puheenjohtajana toimi Merja Seppälä ja varapuheenjohtajana Helli Kitinoja, sihteerinä Kaisu Vinkki ja rahastonhoitajana Satu Kosonen. Muut hallituksen jäsenet olivat Ilmo Anttila ja Anitta Juntunen. Hallituksen jäsenten henkilökohtaiset varajäsenet olivat Tiina Ojanperä (Helli Kitinoja), Jaana Härkönen (Anitta Juntunen), Kaisa Seppälä (Satu Kosonen), Helinä Mesiäislehto - Soukka (Ilmo Anttila) ja Sanna Laiho (Kaisu Vinkki). Yhdistyksen senioripuheenjohtaja oli edelleen Leila Latvasalo.

Toiminnan tarkastajana oli Liisa Mellin ja hänen varallaan Anna Pulakka

Yhteistyöverkoston koordinaattoreina toimivat Tiina Ojanperä Seinäjoen amk:sta sekä Helena Leppänen ja Hanna Peltola VAMK:sta. Tiina Ojanperä toimi puheenjohtajana ja Helena Leppänen ja Hanna Peltola toimivat sihteereinä. Koordinaattorit huolehtivat kerran kuukaudessa pidettävien verkostokokousten käytännön järjestelyistä sekä vaihtoon hakevien suomalaisten opiskelijoiden listoista. Verkoston puheenjohtaja huolehti myös Suomeen tulevien ugandalaisten ja kenialaisten vaihto-opiskelijoiden ja vaihtoon tulevien opettajien ja muun henkilöstön vaihdon käytännön järjestelyistä yhdessä vastaanottavan ammattikorkeakoulun kanssa.

Yhdistyksen hallituksen kokous pidettiin 3.5. 2019. Vuosikokous pidettiin 14.5.2019. Vuoden aikana oli kahdeksan (8) verkostokokousta. Kaikki kokoukset toteutettiin virtuaalisesti.

**Terve Afrikka Kehitysyhteistyö ry :n vaihtoon lähtevien orientointipäivät (4 tilaisuutta)**

Orientaatiopäivissä perehdytään yhdistyksen ja verkoston toimintaperiaatteisiin, vaihtokohteiden olosuhteisiin, mahdollisiin terveydellisiin ja muihin riskeihin, terveysasioihin. (mm. trooppiset taudit, rokotusohjelma)**,** asumiseen ja matkustamiseen liittyviin asioihin sekä sääntöihin ja määräyksiin. Ryhmäytyminen alkaa orientointipäivien aikana.

Keväällä 2019 lähtevien 2. orientointipäivä

**25.1.2019 SeAMK.** Keniaan ja Ugandaan kevätlukukaudella 2019 lähtevien toinen valmennuspäivä pidettiin Seinäjoella. Lähtevien opiskelijoiden lisäksi paikalla olivat vaihtoon lähtevät opettajat; Uganda: Kirsi Heikkinen ja Marita Turulin (Lapin AMK) ja Kenia: Tiina Mäki-Kojola (SeAMK vaihdossa olleista opettajista Helinä Mesiäislehto – Soukka (SeAMK) sekä lisäksi Tiina Ojanperä ja Maria Loukola (SeAMK) ja Merja Seppälä (Centria-amk). Aikaisemmin vaihdossa olleita opiskelijoita oli myös mukana.

Syksyllä 2019 lähtevien 1. orientointipäivä

**20.5.2019. TAMK.** Syyslukukaudella 2019 Keniaan ja Ugandaan lähtevien ensimmäinen valmennuspäivä pidettiin Tampereella. Orientointipäivään osallistuivat lähtevien opiskelijoiden lisäksi Afrikkaan lähtevät opettajat Sanna Laiho ja Tiina Pystynen (TAMK) sekä Tiina Ojanperä ja Maria Loukola(SeAMK), Helinä Mesiäislehto-Soukka (SeAMK) sekä Merja Seppälä (Centria-amk). Mukana oli myös aikaisemmin vaihdossa olleita opiskelijoita

Syksyllä 2019 lähtevien 2. orientointipäivä

**16.8.2019 TAMK** Keniaan ja Ugandaan syyslukukaudella 2019 lähtevien toinen valmennuspäivä pidettiin Tampereella. Lähtevien opiskelijoiden lisäksi paikalla olivat vaihtoon lähtevät opettajat Sanna Laiho ja Tiina Pystynen (TAMK)ja aikaisemmin vaihdossa olleista Helinä Mesiäislehto – Soukka (SeAMK) sekä lisäksi Tiina Ojanperä ja Maria Loukola (SeAMK) ja Merja Seppälä (Centria-amk). Aikaisemmin vaihdossa olleita opiskelijoita oli myös mukana.

Keväällä 2020 lähtevien 1. orientointipäivä

**4.11.2019 SeAMK** Kevätlukukaudella 2020 Keniaan ja Ugandaan lähtevien ensimmäinen valmennuspäivä pidettiin Seinäjoella. Orientointipäivään osallistuivat lähtevien opiskelijoiden lisäksi lähtevä opettaja Teija Kynkäänniemi (Lapin amk) sekä Afrikassa vaihdossa olleet Sanna Laiho (TAMK) ja Tiina Mäki-Kojola (SeAMK) Helena Leppänen (VAMK) Muita osallistujia olivat Tiina Ojanperä ja Maria Loukola(SeAMK) ja Merja Seppälä (Centria-amk) sekä aikaisemmin vaihdossa olleita opiskelijoita

**Seminaarit, kokoukset, koulutukset, juhlat, vierailijaluennot ja muut tapahtumat**

Verkoston ammattikorkeakoulujen KV-tapahtumissa Terve Afrikka-verkosto on ollut esillä useissa eri yhteyksissä.

**2.-3.10.2019 Health Africa 25 Anniversary Seminar, Centria –ammattikorkeakoulu, Kokkola**

Osallistujat: edustus lähes kaikista verkoston ammattikorkeakouluista Suomessa sekä molemmista etelän partnereiden yliopistoista: Kenia: Maseno University ja Uganda: Clarke International University (CIU). Kutsuvieraina olivat mm. Uganda –yhteistyön aloittajat lääkäri Riitta Kujala ja lehtori Leila Latvasalo. Lisäksi kutsuvieraina olivat lehtori Marjatta Sjöberg ja ensimmäisessä opiskelijavaihtoryhmässä ollut Tuula Mäntylä. Etelän partnereita seminaarissa edustivat Dr. Agatha Christine Onyango ja Dean Linda Mogambi Masenon ylipistosta Keniasta. Ugandan Clarke International Universityn edustajina olivat Vice Chancellor Rose Clarke Nanyonga, Dean Agnes Agwang ja Academic Registrar Evelyn C.Ayot. Juhlapuhujana oli ohjelmajohtaja Kaija Pajala OPH:sta.

Centria-ammattikorkeakoulun opiskelijoiden ja henkilökunnan oli myös mahdollista osallistua seminaariin.

*Juhlaseminaarin ohjelma liitteenä.*

Opiskelija- ja asiantuntijavaihdoissa olleet kenialaiset ja ugandalaiset vieraat ovat pitäneet kaikissa vaihtokohteissaan luentoja ja osallistuneet monin eri tavoin opetukseen ja opiskeluun.

**Opiskelijavaihto/kehitysyhteistyöharjoittelu**

**Kevät 2019**

**Opiskelijavaihto**

**Keväällä 2019** Suomesta Keniaan lähti kahdeksan (8) ja Ugandaan kahdeksan (8) opiskelijaa kolmen kuukauden vaihtoon ajalla 20.02.- 20.05.2019

* opiskelijat saivat yhdistyksen apurahan, á 400 euroa.

Erasmus+ Global- apurahalla:

Keniasta Suomeen: SeAMK 1.3.-31.5.2019:

1. Wycliffe Abade Onyango: ravitsemus

2. Meshack Kibitok Kosgei: hoitotyö

Ugandasta Suomeen: HAMK11.2.-10.5.2019

1. Nasasira Shaharu, 3.vuoden sh-opiskelija

2. Natasha Mutesi, 3.vuoden sh-opiskelija

Yhdistyksen apurahalla:

Ugandasta Suomeen: SeAMK 1.3. – 31.5.2019

1. Angela Musiimenta, hoitotyö

2. Patricia Abbey, hoitotyö

**Asiantuntijavaihto**

**kevät 2019:**

Suomesta Ugandaan

* Kirsi Heikkinen ja Marita Turulin (oma rahoitus) (Lapin AMK) 2 viikkoa

Suomesta Keniaan

* Tiina Mäki-Kojola (SeAMK) 2 viikkoa

Kirsi Heikkinen ja Tiina Mäki-Kojola saivat Erasmus +Global – apurahan

Suomesta Keniaan ja Ugandaan 23.3. – 6.4.2019

Maseno University, Kenya 23.3. – 31.3. Clarke International University (CIU), Uganda 31.3. – 6.4.2019

* Helinä Mesiäislehto-Soukka (SeAMK) (oma rahoitus)
* Tiina Ojanperä (SeAMK) (Erasmus+ Global-apuraha)
* Merja Seppälä (Centria-amk) (Erasmus+ Global-apuraha)

**Ugandasta Suomeen 9.- 23.2.2019**

Clarke International University (CIU)

* Senior Lecturer Elizabeth Situma ja Senior Lecturer Grace Komuhangi
* VAMK ja HAMK
* molemmat Erasmus+ Global-apurahalla

**Keniasta Suomeen 7.-17.4.2019**

* Dr. Louisa Ndunyu ja Dr. Indra Onuong´a Maseno Univeristy
* SeAMK ja TAMK
* molemmat Erasmus + Global – apurahalla

**Opiskelijavaihto/kehitysyhteistyöharjoittelu**

**Syksy 2019**

Suomesta Keniaan lähti kahdeksan (8) ja Ugandaan seitsemän (7) opiskelijaa kolmen kuukauden vaihtoon ajalla.

Kaikki 15 opiskelijaa saivat yhdistyksen apurahan, á 400 euroa.

**Asiantuntijavaihto**

**Syksy 2019:**

Suomesta Keniaan ja Ugandaan 2 viikkoa:

* Sanna Laiho (TAMK) ja Tiina Pystynen (TAMK)
* oman ammattikorkeakoulun rahoituksella

Keniasta Suomeen 29.9. – 5.10.2019

Maseno University:

* Dr. Agatha Christine Onyango Centria-amk, osallistui 25 v juhlaseminaariin 2.-3.10.
* Dean Linda Mogambi, Centria-amk, osallistui 25 v juhlaseminaariin 2.-3.10.

Ugandasta Suomeen 30.9. – 5.10.2019

Clarke International University CIU:

* VC Rose Clarke Nanyonga, Centria-amk, osallistui 25 v juhlaseminaariin 2.-3.10.
* Dean Agnes Agwang, Centria-amk, osallistui 25 v juhlaseminaariin 2.-3.10.
* Ac. Registrar Evelyn C. Ayot, Centria –amk, osallistui 25 juhlaseminaariin 2.-3.10.

**Terve Afrikka – verkostolle palkattu henkilöstö Ugandassa**

Yhdistyksen sivutoimisena kirjanpitäjänä Ugandassa toimi PCU:n projektikoordinaattori, MBA, Hellen Kamunuga. Pastori, lehtori Erasmus Kamunuga toimi logistikkona ja yhteyshenkilönä eri tahoille Ugandassa. Yhdistys palkkasi tarpeen mukaan autonkuljettajia, vartijoita, keittiöhenkilökuntaa sekä terveyskeskusten ja sairaaloiden/terveyskeskusten ym. harjoittelupaikkojen ohjaavaa henkilökuntaa ja muita paikallisia avustajia sekä Keniassa että Ugandassa.

**Kenian ja Ugandan perusterveydenhuollossa ja sosiaalialalla sekä koulutuksessa tehty työ**

Aiempien vuosien tapaan osallistuttiin kouluterveydenhuoltoon, äitiys - ja lastenneuvolatoimintaan sekä ennaltaehkäisevään ja kuntouttavaan työhön. Vammaisten elinolojen edistäminen, AIDS - työ ja katulapsityö olivat myös tärkeitä toiminta-alueita.

Lisäksi tehtiin opetussuunnitelmayhteistyötä partneriyliopistojen kanssa Keniassa ja Ugandassa.

**Ugandan ja Kenian terveydenhuoltohenkilöstön ja alan koulutuksen tukeminen**

Tuettiin ugandalaisten ja kenialaisten kouluttautumista vapaaehtoistyönä ja yhdistyksen myöntäminä apurahoina.

**Materiaalinen apu Ugandaan ja Keniaan**

Harjoittelupaikkoihin vietiin lahjoituksina saatuja vuodevaatteita, lasten vaatteita, leluja, hoito- ja sairaalatarvikkeita sekä opetusvälineitä.

Merja Seppälän, Tiina Ojanperän ja Helinä Mesiäislehto Soukan vierailun aikana maalis-huhtikuussa toteutuivat seuraavat lahjoitukset:

Maseno University/ Nursing School: oppikirjoja (käytettyjä).

Clarke International University: uusi videotykki (364 euroa) sekä oppikirjoja (käytettyjä).

Helinä Mesiäislehto-Soukka luovutti vierailun aikana CIU:lle opetuskäyttöön Pohjanmaan Nuorten Naisten Kristillisen Yhdistyksen valmistuttaman sikiönukkesarjan (arvo 650 euroa). Nuket ovat ihonväriltään Ugandaan sopivat.

**Yhdistyksen ja verkoston muut toiminta ja tiedottaminen Suomessa**

Terve Afrikka-verkoston jäsenet pitivät säännöllisesti yhteyttä toisiinsa kuukausittaisissa Teams-kokouksissa sekä sähköpostitse. Moodleen kerättiin Terve Afrikka Kehitysyhteistyö ry:n ja verkoston toimintaan liittyvää tietoa. Moodlen teknisestä ylläpidosta vastasi Tiina Ojanperä Seinäjoella. Helli Kitinoja ja Merja Seppälä ylläpitävät avointa facebook -sivua yhdistykselle.

Yhdistyksellä on omat www-sivut. Myös Twitterissä on tiedotettu verkoston toiminnasta.

Yhdistyksen historiikin eli juhlajulkaisun toimikuntaan ovat kuuluneet Helli Kitinoja (pj), Anitta Juntunen, Ilmo Anttila, Kaisa Seppälä, Helinä Mesiäislehto-Soukka, Tiina Ojanperä ja Merja Seppälä. Toimikunnan jäsenet ovat itse kirjoittaneet artikkeleita ja keränneet artikkeleita eri toimijoilta Suomesta, Ugandasta ja Keniasta. Tavoitteena saada julkaisu valmiiksi keväällä 2020.

Eri tiedotusvälineissä pyrittiin olemaan mahdollisimman paljon. Eri lehdissä on ollut artikkeleita Terve Afrikka-verkoston toimintaan liittyvistä asioista. Helinä Mesiäislehto-Soukan artikkeleita on julkaistu mm. Ilkka-Pohjalaisessa ja Järviseutu-lehdessä. Yrittävä Lakeus –lehdessä (11/2019) on julkaistu artikkeli ”Afrikka kehitysyhteistyökumppanista liiketoimintakumppaniksi”. Kenialaisten ja ugandalaisten vierailut Suomeen on huomioitu yleensä hyvin paikallisissa tiedotusvälineissä. Juhlaseminaari oli esillä erityisesti Centria-amk:n www-sivuilla. Tiedottaminen on kuulunut olennaisena osana valmennuspäiviin, seminaareihin ja muihin tilaisuuksiin, joita on järjestetty eri puolilla Suomea.

Yhdistys on toiminut tavoitteiden suunnassa: tavoitteena on lisätä kiinnostusta Afrikan maiden kanssa tehtävään yhteistyöhön, lisätä kehitysmaatietoutta, globaalia kulttuurista sensitiivisyyttä sekä kehityspoliittista tietämystä Suomessa ja siten edistää YK:ssa sovittuja AGENDA 2030:n kestävän kehityksen tavoitteita (Sustainable Development Goals,SDG), joista ensimmäisenä edelleenkin on edelleenkin köyhyyden poistaminen sen kaikissa muodoissa kaikkialta.

Sekä yhtenä tärkeänä tavoitteena oppimisen/koulutuksen edistäminen ja oppimisen esteiden/ kriisien (the learning crisis) ehkäiseminen ja poistaminen maailmasta. Terve Afrikka -verkoston toimintaa onkin esitelty mm. Seinäjoen Soroptimistien Ruokaturva –seminaarissa sekä Joensuussa Korkeakoulujen kv-kevätpäivillä learning crises ja korkeakoulujen globaali vastuu –teemojen alla. Yhteistyötä on jatkettu myös Healthy Kids –toimintaan liittyen Suomessa vaihdossa olleiden opiskelijoiden osallistuessa mm. kansainväliseen Healthy Kids of Seinäjoki –konferenssiin.

TERVE AFRIKKA KEHITYSYHTEISTYÖ RY

Merja Seppälä

Puheenjohtaja